El programa de suport a la família i la infància de l'Ajuntament d'Alboraia ha atés a quasi 70 xiquets este estiu
15 de setembre de 2022

El programa d'atenció de necessitats i inclusió social de suport a la família i la infància, ha atés un total de 44 famílies i 69 xiquets, xiquetes i adolescents.

S'ha dut a terme durant el període estival, participant xiquets i xiquetes de 3 a 18 anys. Aquestes famílies pertanyen a unitats de convivència en situació de vulnerabilitat amb les quals s'intervé en Benestar Social, i han pogut participar en les diverses escoles d'estiu organitzades en el municipi, gaudint de les activitats que més s'adaptaven a les seues característiques, gustos i aficions personals, facilitant la inclusió social, la conciliació familiar i el dret a un oci saludable i educatiu.

El programa és dut a terme pel departament de Serveis Socials amb el finançament de la Vicepresidència i la Conselleria d'Igualtat i Polítiques Inclusives.